**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: *Mangler struktur: Mye av teksten kan flyttes til egne avsnitt/overskrifter.* *(2023-06-30)*

**Lucifer Was** er et norsk band som spiller progressiv rock. Lydbildet deres beskrives som en blanding av Jethro Tull og Black Sabbath.[]

Bandet ble løst dannet på Klemetsrud utenfor Oslo mellom 1969 til 1970 da under navnet «Empty Coffin/Autumn Serenade». Senere er 1970 oppgitt som etableringsår. Bandet bestod da av Kai Frilseth (trommer), Tor Langbråten (gitar) og Arild Larsen (bass). Knut Engan kom til på orgel kort tid etter. Senere på året ble Thore Engen (gitar) og Einar Bruu (bass) med på laget, og bandet skiftet navn til «Ezra West». I 1972 forlot Arild, Knut og Tor bandet, mens Anders Sevaldson (fløyte), Dag Stenseng (fløyte) og Jan Ødegård (keyboard) kom inn. Navnet ble så skiftet til dagens navn.

Lucifer Was spilte konserter sammen frem til 1974, men rakk aldri å spille inn et musikkalbum før de avsluttet samarbeidet. I 1995 førte en økt med «jamming» til at bandet kom sammen igjen, og i 1997 kom deres første album, kalt *Underground and Beyond*. Det var en nyinnspilling av deres sanger fra 1970-tallet, og bandet drog igjen ut til publikum og spilte konserter.

Lucifer Was signerte så med det svenske progrock-selskapet Record Heaven. Oppfølgeren til debutalbumet, *In Anadi's Bower*, kom i 2000. Anders Sevaldson forlot så bandet, og Jon Ruder kom inn som vokalist. Dag Stenseng forlot også bandet det følgende året.

Ikke før i 2004 kom neste album. *Blues From Hellah* har som navnet tilsier et litt mer blues-aktig preg. Lucifer Was' neste plate, *The Divine Tree* ble lansert i juni 2007. Omslaget til *The Divine Tree* er designet av Bjørn Egil Eide og Tore Ramstad Urke, mens selve innholdet er designet av Susanne Koch som også designet omslag og innhold til de to foregående platene.

I 2010 utkom Lucifer Was femte album, denne gangen med et gjennomført samarbeid med Kristiansand Symfoniorkester (KSO). Dette albumet består av en sangsyklus på 15 sanger. Kritikkene har vært overveldende, både i Norge og internasjonalt.[] Albumet er produsert av Freddy Lindquist og Thore Engen, orkesterarrangementene er ved samtidskomponisten Dagfinn Koch og omslagets forside er ved Frank Fiedler fra det tyske bandet Popol Vuh. I tillegg til KSO medvirker to av verdens ledende klassiske solister på platen, fiolinisten Jan Stigmer og blokkfløytevirtuosen Michala Petri. Flere kritikere har utropt dette albumet til en utfordrer for "Årets album" (Scream Magazine/Classic Rock PROG Magazine). Steven Reid skrev i Rocktopia: "Bold, mad and hugely grand in scale, ‘The Crown of Creation’ is a major achievement that on paper should be a catastrophe; however is in fact a total triumph".. I 2009 ble verket i sin helhet fremført av Lucifer Was, sammen med Kristiansand Symfoniorkester (KSO), som hovedattraksjon på Southern Discomfort Metal Festival i Kristiansand.

I 2014 kom oppfølgeren DiesGrows. Dette er en plate i mer tradisjonell Lucifer Was-stil, uten andre gjestemusikere enn fløytisten Anders Sevaldson som spilte med bandet på deres to første utgivelser.

I 2018 ble bandets Thore Engen intervjuet om historien i det slovenske digitale musikkmagasinet, It's Psychedelic Baby! Magazine. Artikkelen gir en grundig gjennomgang av bandets historie og utgivelser.

Diskografi
----------

* *Underground and Beyond* (1997)
* *In Anadi's Bower* (2000)
* *Blues From Hellah* (2004)
* *Underground And Beyond m/2 bonusspor (2005)*
* *The Divine Tree* (2007)
* *The Crown of Creation* (2010)
* *DiesGrows* (2014)
* *Morning Star* (2017)

Bandmedlemmer gjennom tidene
----------------------------

* Thore Engen – Gitar/vokal/produsent
* Einar Bruu – Bassgitar
* Kai Frilseth – Trommer
* Knut Engan - orgel
* Tor Langbråten – Gitar
* Arild Larsen – Bassgitar
* Jon Ruder – Vokal, akustisk gitar
* Knut Johannessen – Mellotron
* Jan Ødegård – Keyboard
* Dag Stenseng – Fløyte/vokal
* Andreas Sjo Engen – Gitar/vokal (sønn av Thore)
* Nils Iver Holtar – Keyboard
* Rune Engen – Trommer
* Torill K. Sjo – Tuba/vokal (kona til Thore)

### Gjestemusikere

* Anders Sevaldson – Fløyte
* Arild Brøter – Trommer
* Morten Seyfarth – Fløyte
* Lise Marit «The Witch» Haugen – Fløyte
* Jon Willy Rydningen – Mellotron
* Hilde Heltberg – Vokal
* Steffen Isachsen – Keyboard
* Igor Kill – Bass
* Frank Marstokk – Trommer
* Dagfinn Koch – Keyboard/bratsj/orkester sampling/orkesterarrangør
* Kikkan Fossum – Keyboard/vokal
* Rolf Kjernet – Produsent/tekniker
* Svetlana Orlova – Fiolin/bratsj
* Pål Svendsberget – Fiolin
* Trygve Johan Simonsen – Bratsj
* Nikolai Skliarevski – Cello
* Tom Uglebakken – Fløyte
* Lillie Ane Johansson – Vokal
* Tore Schultze – Trombone
* Petter Skretting – Saksofon
* Børre Tronskog – Trompet
* Freddy Lindquist – Gitar/keyboard/programmering/produsent
* Deb Girnius – Fløyte/vokal
* Arne Martinussen – Orgel/mellotron/piano/kor

Referanser
----------

1. ↑
2. ↑  «Lucifer Was interview with Thore Engen». *It's Psychedelic Baby! Magazine* **(engelsk)**. 18. april 2018. Besøkt 14. september 2020.

Eksterne lenker
---------------

* (en) Offisielt nettsted Rediger på Wikidata
* (en) Lucifer Was på Discogs Rediger på Wikidata

* (en) Lucifer Was på MusicBrainz Rediger på Wikidata

* (en) Lucifer Was på Songkick Rediger på Wikidata

* (en) Lucifer Was på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | ISNI **·** MusicBrainz **·** Discogs **·** AllMusic
 |